Video: Dief kom sy moses teëSkermskoot uit die video ŉ 84-jarige veteraan word as ŉ held bestempel nadat hy ŉ niksvermoedende rower die skrik op die lyf gejaag het. Fox News het hierdie kringtelevisiebeeldmateriaal vrygestel van die verdagte wat Doug Jandebeur in Tulsa, Oklahoma nader. Jandebeur wou net in sy bakkie klim toe die man hom skielik van agter oorval, in die gesig slaan en sy beursie gryp. Jandebeur bring dan sy vuurwapen te voorskyn en die dief hardloop weg. “Toe hy my geweer sien, het hy besluit om te vlug,” het Jandebeur gesê. “Enigiemand wat nie gewapen is nie, soek moeilikheid.” Owerhede is op soek na die verdagte. https://youtu.be/ehhuyCXGIvI